《清平乐 闺情》
清代·沈谦

鬓云低袅。淡画双蛾小。磨得菱花秋白皎。病里何曾草草。

闷看金鸭香浮。妆成独坐空楼。百遍不如郎意，旁人都道风流。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。